יעקב קוינט

יעקב ("ינקי") קוִינְט (נולד ב-1973) הוא מנהל רשות מקרקעי ישראל (רמ"י), ומ"מ מנהל רשות החברות הממשלתיות. בעבר כיהן כמנהל רשות החברות הממשלתיות. עורך דין בהכשרתו. נולד ליוסף ויהודית קוינט וגדל ברחובות. למד בישיבת ההסדר הר עציון שבאלון שבות. ב-1992 התנדב לשירות צבאי סדיר ביחידת צנחנים. לאחר שחרורו המשיך בשירות מילואים, בחטיבת הצנחנים [דרוש מקור]. למד משפטים וכלכלה לתואר ראשון בפקולטה למשפטים באוניברסיטת בר-אילן והוסמך כעורך דין. התמחה במשרד עו"ד לשם ברנדווין ושות' [דרוש מקור]. בוגר מכללה לביטחון לאומי ובעל תואר שני במדעי המדינה באוניברסיטת חיפה ותואר שני במנהל עסקים באוניברסיטת בר-אילן [דרוש מקור]. בשנת 2001 התחיל את עבודתו במינהל מקרקעי ישראל (הגוף שקדם לרשות מקרקעי ישראל) כסגן היועצת המשפטית. ב-2008 מונה ליועץ המשפטי לרשות, אותו מילא במשך 9 שנים. שימש כיועץ המשפטי של מועצת מקרקעי ישראל. הוביל את ריכוז ועריכת מאות החלטות מועצת מקרקעי ישראל כ"קודקס" החלטות. ליווה את הרפורמה ברשות מקרקעי ישראל וביצוע השינוי הארגוני החל משנת 2009 שכללה ליווי הסכמי המקרקעין של רכבת ישראל, נמלי ישראל, רשות שדות התעופה. היה חלק בהוצאה לפועל של תוכנית מחיר למשתכן וניסח וערך את כלל חוזי התכנית ואת מכרזיה. ב-2016 שימש כנציג שר האוצר בוועדת סל התרופות לשנים 2006–2019. ב-2017 היה מ"מ נציג שר האוצר במועצה הארצית לתכנון ולבנייה. בשנים 2018–2019 היה חבר בוועדת אתיקה של לשכת עורכי הדין בישראל. באוקטובר 2017 נבחר על ידי שר האוצר משה כחלון לתפקיד מנהל רשות החברות הממשלתיות, היחידה במשרד האוצר הפועלת כגוף מאסדר מטעם מדינת ישראל, בחברות הממשלתיות. בתפקיד זה הוביל קוינט שורה של מהלכים, בהם הפרטת דואר ישראל, נמל חיפה, החברה לשירותי איכות הסביבה, מקורות פיתוח ייזום והתעשייה האווירית. כמו כן השלים את הפרטת חברת תע"ש ומכירתה לחברת אלביט ב-1.8 מיליארד ש"ח. בתפקידו היה חבר בהנהלת משרד האוצר וחבר בוועדה לבדיקת מינויים בחברות הממשלתיות (ועדת גילאור). פירק מספר חברות ממשלתיות, בניהן חברת פי גלילות. בתקופת כהונתו כמנהל הרשות הורחב הליך הנפקת איגרות החוב בחברות הממשלתיות חברת חשמל, מקורות, נתג"ז, רפא"ל, עמידר וחברת נמלי ישראל. קוינט חיזק את מערך הביקורת הפנימית בחברות הממשלתיות. בדצמבר 2020, מינה שר הבינוי והשיכון יעקב ליצמן את קוינט למנהל רשות מקרקעי ישראל, הגוף המנהל את קרקעות הלאום בישראל. בהנהלתו במהלך 2021-2022 הגיעה רשות מקרקעי ישראל לתוצאות שיא בהיקף שיווקי הקרקעות ובהיקף ההכנסות לקופת המדינה והוא נבחר על ידי העיתון דה מרקר למקום השלישי, ברשימת 100 המשפיעים במשק לשנת 2022. קוינט הוביל תהליך של טרנספורמציה דיגיטלית ברמ"י שכלל החלפת מערכות ליבה ואפשרות לביצוע פעילות מרחוק, פיתוח מערכות AI לאיתור פלישות במקרקעין בשיתוף חברת "רפאל" ופיתוח מערכות AI שיחליפו את הליך השמאות לקביעת ערכי קרקע. כן עברה רמ"י בתקופה זו למכרזים מקוונים. ב-3 בינואר 2024 החליט השר לשיתוף פעולה אזורי, דודי אמסלם, למנות את קוינט לממלא מקום מנהל רשות החברות הממשלתיות עד לבחירת מנהל קבוע. הוא ימלא את התפקיד במקביל לתפקידו ברמ"י. יעקב קוינט ואב לחמישה ילדים, מתגורר ברחובות. נשוי ליפעת, נוירולוגית במחלקת ילדים ומנהלת המכון להתפתחות הילד בבית החולים קפלן. אתר TheMarker כלל אותו ברשימת 100 המשפיעים ב-2024 במקום ה-37 על "עימות חזיתי מול רשויות מקומיות". אתר כלכליסט דירג אותו מספר 64 ב-100 משפיעים/ות של כלכליסט 2024 וציין אותו על שיווק אגרסיבי. אתר רשות מקרקעי ישראל אתר רשות החברות הממשלתיות ינקי קוינט, דווקא עכשיו - להפריט את התעשיות הביטחוניות, באתר ynet, 23 במאי 2024 ינקי קוינט, למי שייכות אדמות קיבוץ האון שהתפרק?, באתר TheMarker‏, 30 במרץ 2022 ינקי קוינט, ‏למרות הטענות: אין תחליף לניהול הריכוזי של רמ"י, באתר גלובס, 20 ביוני 2022 עמירם ברקת, ‏"גורמים עסקיים ופוליטיים ניסו לעצור את המינוי שלי למנהל רשות מקרקעי ישראל", באתר גלובס, 15 בינואר 2021 שר האוצר מינה את עו"ד ינקי קוינט למנהל רשות החברות, באתר ynet, 8 באוקטובר 2017 ריקי ממן, ‏על סף סיום: המרוץ לניהול רשות מקרקעי ישראל, בעיתון מקור ראשון, 13 בדצמבר 2020 ריקי ממן, ‏מנהל רשות מקרקעי ישראל: "נשים סוף לתופעת המאכערים", בעיתון מקור ראשון, 7 במרץ 2021 רשות מקרקעי ישראל, חברי הנהלה ובעלי תפקידים שרון טל, בתמיכת ליצמן: זה המנהל החדש של רשות מקרקעי ישראל, באתר אייס, 16 בדצמבר 2020 הילה ציאון, ינקי קוינט מונה לתפקיד מנהל רשות מקרקעי ישראל, באתר ynet, 16 בדצמבר 2020 עו"ד ינקי קוינט מונה לתפקיד מנכ"ל רשות מקרקעי ישראל החדש, באתר של התנועה הקיבוצית, 17 בדצמבר 2020 אריק מירובסקי, ‏רמ"י הכפילה את שיווקי הקרקעות ושילשה את הכנסותיה ב-2021, באתר גלובס, 30 בדצמבר 2021 הדר חורש, ממקד מאמצים בהגברת קצב שיווק הקרקעות: ינקי קוינט - מקום 3 ברשימת 100 המשפיעים של מגזין TheMarker, באתר TheMarker‏, 19 בספטמבר 2022 מורן אזולאי, גד ליאור, אחרי ההתפטרות של רוזנבוים: אמסלם מינה את ינקי קוינט למנהל זמני של רשות החברות, באתר ynet, 3 בינואר 2024 100 המשפיעים. מספר 37, ינקי קוינט. מנהל רמ"י, באתר TheMarker‏, 25 בספטמבר 2024 100 המשפיעים/ות של כלכליסט 2024. מספר 64, ינקי קוינט. מנהל רמ"י, באתר כלכליסט, 1 באוקטובר 2024